EkBass/fiwiki-20250220-pages-articles huggingface dataset:
FC Barcelona Juvenil A

FC Barcelona Juvenil A on espanjalaisen jalkapalloseuran FC Barcelonan alle 19-vuotiaiden joukkue.https://www.fcbarcelona.com/en/football/fc- barcelona-u19a/players == Saavutukset == * UEFA Youth Leaguen mestaruudet, 2: ** 2014, 2018 * División de Honorin mestaruudet, 12: ** 1994, 2000, 2001, 2005, 2006, 2009, 2010, 2011, 2013, 2014, 2017, 2018 == Pelaajat == :Päivitetty 18. heinäkuuta 2020. == Lähteet == * Luokka:Seulonnan keskeiset artikkelit
Temotsolomidi

Temotsolomidi (C6H6N6O2) on imidatsotetratsiinijohdannaisiin kuuluva orgaaninen yhdiste. Yhdistettä käytetään lääketieteessä eräiden syöpien, kuten aivosyöpien hoitoon yhdessä sädehoidon kanssa. ==Lääkeaineen kehitys ja ominaisuudet== Temotsolomidi kehitettiin 1980 luvun alussa Aston-yliopistossa Birminghamissa professori Malcolm Stevensin johtamassa tutkimusryhmässä, joka tutki imidatsolitetratsiinien kemiaa ja niiden mahdollisia käyttökohteita lääkeaineina. Ennen temotsolomidin kehittämistä ryhmä tutki sen N-kloorietyylianalogin mitotsolomidin käyttöä. Myöhemmin temotsolomidin havaittiin olevan yhtä tehokas ja sen farmakologisten ominaisuuksien todettiin olevan suotuisammat kuin mitotsolomidin. Temotsolomidi kuuluu alkyloiviin yhdisteisiin. Se on aihiolääke, josta muodostuu ihmiselimistössä 5-(3-metyylitriatseno)-imidatsoli-4-karboksiamidia ja edelleen diatsometaania, joka on varsinainen metyloiva yhdiste. Temotsolomidin aineenvaihduntatuotteet alkyloivat DNA:n emäksisiä guaniinia typpi- ja happiatomin kohdalta ja adeniinia happiatomin kohdalta. Metyloitunut DNA johtaa siihen, että syöpäsolut eivät kykene enää lisääntymään ja apoptoosiin. Temotsolomidi myös estää eräitä DNA:n vaurioita korjaavia entsyymejä. Temotsolamidi kykenee läpäisemään veri-aivoesteen.Axel Kleemann: Antineoplastic Agents, 1. Nonhormonal, Ullmann's Encyclopedia of Industrial Chemistry, John Wiley & Sons, New York, 2010. Viitattu 26.8.2015 Lääkeainetta käytetään eräiden aivokasvainten hoitoon yhdistettynä sädehoitoon. Sen on todettu tehoavan myös melanoomaan, mutta tätä käyttöä ei ole vielä hyväksytty Suomessa. ==Haittavaikutukset== Temotsolomidin haittavaikutuksiin kuuluvat huonovointisuus ja luuydintoksisuus aiheuttaen luuydinsuppressiota, trombosytopenia, neutropenia ja anemia. Temotsolomidihoidon jälkeen voi ilmetä myelooinen leukemia. Potilaille annetaan yleensä tenotsolomidihoidon aikana keuhkokuumetta ehkäisevää lääkitystä. ==Valmistus== Temotsolomidisynteesin ensimmäisessä vaiheessa 4-aminoimidatsoli-5-karboksamidi reagoi natriumnitriittiliuoksen kanssa happamissa olosuhteissa muodostaen diatsoniumsuolan Tämä diatsoniumsuola reagoi metyyli-isosyanaatin kanssa muodostaen temotsolomidia. Metyyli-isosyanaatin suuren myrkyllisyyden ja räjähdysherkkyyden vuoksi on pyritty kehittämään vihreämpiä synteesireittejä, joissa tämä yhdiste on korvattu esimerkiksi vähemmän haihtuvilla etyyli- isosyanaattoasetaatilla tai trimetyylisilyylimetyyli-isosyanaatilla. ==Lähteet== Luokka:Solunsalpaajat
Mario Novelli

Mario Novelli (26. helmikuuta 1940 Rooma – 21. elokuuta 2016) oli italialainen elokuvanäyttelijä. Hänet tunnetaan myös taiteilijanimellä Anthony tai Antony Freeman. Novellin elokuvadebyytti oli Pietro Franciscin Verinen miekka (Saffo, Venere di Lesbo) vuonna 1960. Hän työskenteli sijaisnäyttelijänä ja stunttikoordinaattorina ja esitti sivurooleja lukuisissa seikkailuelokuvissa sekä muutamissa taide-elokuvissakin. Novellin harvoja pääosia olivat Gli invincibili fratelli Maciste (1964), Per una manciata d’oro (1965) ja Barbaarien miekka (Sangraal, la spada di fuoco, 1982). ==Elokuvia== * La vendetta di Spartacus, 1964 * Gli invincibili fratelli Maciste, 1964 * Ercole contro i tiranni di Babilonia, 1964 * Golia alla conquista di Bagdad, 1965 ==Lähteet== ==Aiheesta muualla== * Internet Movie Database: Mario Novelli Luokka:Italialaiset näyttelijät Luokka:Vuonna 1940 syntyneet Luokka:Vuonna 2016 kuolleet
Lääninlampuri

Lääninlampurit olivat Ruotsissa, ja siis myös nykyisen Suomen alueella, vuosina 1739–1766 toimivia maatalousneuvojia, joiden erityistehtävänä oli lammastalouden ja erityisesti hienovillaisten ulkomaisten lammasrotujen kasvatuksen edistäminen raaka-aineen tuottamiseksi villamanufaktuureille. ==Toiminnan alku== Jonas Alström (myöhemmin aateloituna Alströmer) perusti vuonna 1724 Ruotsiin Alingsåsin villamanufaktuurin. Vuonna 1727 hän sai käyttöönsä Alingsåsin läheltä Höjentorpin kuninkaankartanon, johon hän perusti ulkomaisten esikuvien mukaisen lammastarhan. Hän palkkasi kartanoon saksalaisen opettajan opettamaan Skaraborgin läänin nuorukaisille lammastaloutta. Opetus- ja neuvontatoimintaa pyrittiin edelleen laajentamaan valtakunnalliseksi ehdottamalla valtiopäivillä 1734, että kuhunkin lääniin tulisi lammastalouden neuvoja, lääninlampuri. Valtiopäivät hyväksyi ehdotuksen vuonna 1739 talouskomission lisäselvitysten perusteella. ==Suomalaiset lääninlampurit== Suomessa toimi lääninlampuri kolmessa läänissä: Pohjanmaan, Turun ja Porin sekä Uudenmaan ja Hämeen läänissä. Pohjanmaan läänissä toimi koko lääninlampurien toiminta-ajan Johan David Cneiff ja Uudenmaan ja Hämeen läänissä Anders Nathanael Wetterstrahl. Turun ja Porin läänissä toimi aluksi Matthias Samstedt, mutta hän joutui eroamaan viran huonon hoidon vuoksi vuonna 1751, minkä jälkeen hänen seuraajakseen tuli Pehr Adrian Gadd. Gaddin siirryttyä talousopin professoriksi vuonna 1761 hänen tilalleen tuli Carl Barck. ==Toiminnan lopettaminen== Lääninlampurilaitos oli osa hattupuolueen ajamaa teollisuuspolitiikkaa, jolla tuettiin kotimaista tuotantoa merkantilistisessa hengessä. Kun myssypuolueen kannatus kasvoi niin, että se sai enemmistön kaikissa säädyissä vuoden 1765 valtiopäivillä, puolue alkoi ajaa alas elinkeinoelämän tukia. Tässä yhteydessä lakkautettiin myös lääninlampurilaitos vuonna 1766. Lääninlampurit Cneiff, Wetterstrahl ja Barck elivät loppuikänsä virkojensa lakkauttamispalkalla. == Lähteet == * Niemelä, Jari: Lääninlampurit, Suomen ensimmäiset maatalousneuvojat. s 88–120. julkaisussa Turun Historiallinen Arkisto 44, Turun Historiallinen Yhdistys, 1989 Turku. Luokka:Ammatit Luokka:Maatalouden historia Luokka:Suomen asutus- ja yhteiskuntahistoria
Ivo Garrani

Ivo Garrani (6. helmikuuta 1924 Introdacqua, L’Aquilan maakunta – 25. maaliskuuta 2015 Rooma) oli italialainen näyttelijä. Tekniikkaa opiskellut Garrani ryhtyi vuonna 1943 ammattinäyttelijäksi ja teki huomattavan teatteriuran. Hänen ensimmäinen elokuvansa oli Eduardo De Filippon ohjaama Ragazze da marito vuonna 1952. Garrani näytteli sivuosia lukuisissa taide- ja viihde-elokuvissa, työskenteli jälkiäänittäjänä ja esiintyi paljon televisiossa. Hänen poikansa Toni Garrani on myös näyttelijä ja televisiojuontaja. ==Elokuvia== * Voittamaton Herkules, 1958 * Afrodite, dea dell’amore, 1958 * Marathonin sankari, 1959 * Kartago liekeissä, 1960 * Paholaisen naamio, 1960 * Merirosvo Morgan, 1960 * Herkules – Atlantiksen valloittaja, 1961 * Spartacuksen poika, 1962 ==Lähteet== ==Aiheesta muualla== * Internet Movie Database: Ivo Garrani Luokka:Italialaiset näyttelijät Luokka:Vuonna 1924 syntyneet Luokka:Vuonna 2015 kuolleet
Roldano Lupi

Roldano Lupi (oikealta nimeltään Rolando Squassoni-Lupi, 8. helmikuuta 1909 Milano – 13. elokuuta 1989 Rooma) oli italialainen näyttelijä. Kirjanpitäjäksi opiskellut Lupi ryhtyi ammattinäyttelijäksi vuonna 1938 ja teki huomattavan teatteriuran. Hänen ensimmäinen elokuvansa oli Ferdinando Maria Poggiolin ohjaama Sissignora vuonna 1941. Poggiolin Gelosian (1942) myötä Lupista tuli yksi aikansa elokuvatähdistä, mutta myöhemmin hän joutui tyytymään etupäässä viihde-elokuvien luonnenäyttelijän rooleihin. Lupi työskenteli paljon myös televisiossa. Hänen vaimonsa oli näyttelijä Pina Bertoncello. ==Elokuvia== * Il gigante di Metropolis, 1961 * Il Colosso di Roma, 1964 * Voittamaton, 1964 * La vendetta dei gladiatori, 1964 ==Lähteet== ==Aiheesta muualla== * Internet Movie Database: Roldano Lupi Luokka:Italialaiset näyttelijät Luokka:Vuonna 1909 syntyneet Luokka:Vuonna 1989 kuolleet
Pulaliikkeet

Pulaliikkeet olivat 1930-luvun alun talouspulan aikana Suomessa syntyneitä kansanliikkeitä jotka syntyivät Lapuan liikkeen synnyttämän yhteiskunnallisen kuohunnan vanavedessä mutta olivat kuitenkin siitä erillään. Pulaliikkeiden toiminta-alueita olivat pääasiassa Loimaan seutu Lounais-Suomessa, Karjalan kannas ja Keski- ja Pohjois-Pohjanmaalla Kalajoen ja Muhoksen seudut. Loimaan seudun pulaliikkeen kannattajat olivat pääasiassa velkaantuneita maanviljelijöitä joista monet olivat aiemmin olleet mukana Lapuan liikkeessä. Erityisesti Pohjois-Suomessa Muhoksella pulaliikkeiden kannattajiin kuului myös vasemmistolaisesti ajattelevia pienviljelijöitä, mökkiläisiä ja tavallisia työläisiä. Pulaliikkeiden toimintaan kuuluivat suurten kokoontumisten järjestäminen joissa vaadittiin talouspulan rasitusten helpottamista muun muassa moratoriota ulosottojen ja maksujen keskeyttämiseksi sekä maatilojen velkaongelmien vakauttamista. Sunilan hallitus laatikin 1931 erityisen pulaohjelman jolla pyrittiin vastaamaan pulaliikkeiden vaatimuksiin.Tuomas Rantala : Kriisin vuodet - J. E. Sunilan hallitus ja 1930-luvun maatalouspula, Hybris 1/2013 Pulaliikkeet saivat alkunsa Loimaalla 7. tammikuuta 1931 pidetystä kokouksesta jota seurasi useita eri puolilla maata järjestettyjä kokouksia ja sitten pulalikkeiden yhteinen kokous Helsingissä 7. - 9. kesäkuuta 1931 jolloin perustettiin Talouspulan vastustamisliitto. Pulaliikkeiden toiminta oli vilkkainta kesällä 1931. Syksyllä liikkeiden kannattajat jakaantuivat kahtia kun 1. lokakuuta 1931 järjestetyssä kokouksessa osa liikkeestä järjestäytyi Helsingin yliopiston agraaripolitiikan dosentin Väinö F. Johansonin johdolla Lapuan liikettä lähellä olleeksi Loimaan liikkeeksi kun taas maltillisemmat ryhmät liittyivät professori Yrjö Jahnssonin johtamaan Talouspulan vastustamisliittoon. Loimaan liike ryhtyi yhteistyöhön 12. lokakuuta 1931 Viipurissa perustetun lähinnä poliittisia tavoitteita ajaneen oikeistolaisen Maakuntain liikkeen kanssa. Vuoden 1932 alussa Etelä-Suomen pulaliikkeiden toiminta alkoi jo hiipua kun Loimaan pulaliikkeen yhdessä Kalajoen pulaliikkeen kanssa järjestämä osto-, myynti- ja maksulakko jäi samaan aikaan alkaneen Mäntsälän kapinan varjoon mutta Kalajoen pulaliikkeen kannattajat perustivat 21. elokuuta 1932 Kansanpuolueen ajamaan omia tavoitteitaan ja Muhoksen pulaliikkeen edustajat puolestaan perustivat Pulamiesten vaaliliiton vuoden 1933 eduskuntavaaleja varten. Arkistolaitos : Arkistonmuodostaja : Loimaan pulaliike == Lähteet == == Kirjallisuutta == * Heikka, Matti : Loimaan pulaliike. Loimaan pulaliikkeen synty, toiminta ja yhteydet muihin pula- ja kansanliikkeisiin 1930-luvun alussa. Suomen historian pro gradu-työ. TYHL 1986 * Lackman, Matti : Pulaliike ja kansanpula. Piirteitä 1930-luvun liikehdinnästä. Ylivieskan kirja. JY:n kotiseutu-sarja n:ro 17. Kokkola 1980 * Oittinen, Paula : Pulaliikehdintä Suomessa 1930-luvulla. Poliittisen historian pro gradu Helsingin yliopiston valtiotieteellisessä tiedekunnassa 1975 Luokka:Suomen politiikka 1930-luvulla‎
Provena

Provena on Raisio-konsernin omistama tuotemerkki. Ensimmäiset Provena-tuotteet tulivat markkinoille vuonna 2006. Provena-kauratuotteet ovat täysin gluteenittomia, koska ne sisältävät vain gluteenitonta kauraa sekä muita gluteenittomia raaka-aineita, ja siten ne ovat turvallisia useimmille keliaakikoille. Vuonna 2015 tuoteperheeseen kuului annospakattuja puuroja, hiutaleita, jauhoja, leipää, keksejä ja leivontamixejä.http://www.provena.fi/tuotteet , GLUTEENITTOMAT KOTIMAISET PROVENA-TUOTTEET Provena-tuoteperheen gluteenittomat kaura-myslisämpylät valittiin vuoden 2013 gluteenittomaksi tuotteeksi. https://www.keliakialiitto.fi/liitto/nyt/uutiset/?nid=246 , Huvilan kahvila on Vuoden 2013 gluteeniton yritys ja Ravintoraision gluteenittomat kaura- myslisämpylät Vuoden 2013 gluteeniton tuote, Keliakialiitto, 17.5.2013, Leena Kokko Kaikissa Provena-tuotepakkauksissa on gluteenittoman tuotteen merkki. Provena-tuotteet ovat kaikki Suomen keliakialiiton gluteenittoman tuotteen merkin käyttöoikeuden saaneiden tuotteiden luettelossa.https://www.keliakialiitto.fi/liitto/gluteeniton_elama/gluteenittomia_tuotteita_2015/ , Gluteenittomia tuotteita 2015, Kieliakialiittohttps://www.keliakialiitto.fi/liitto/merkki/merkin_saaneet_tuotteet/ , Gluteenittoman tuotteen merkin käyttöoikeuden saaneet tuotteet, Keliakialiitto Vuoden 2020 alusta lähtien kaikki Provena-tuotteet muuttuivat Elovena Gluten free -tuotteiksi ja ovat näin osa Elovena-tuoteperhettä. == Lähteet == == Aiheesta muualla == * Viralliset kotisivut Luokka:Viljatuotteet Luokka:Suomalaiset elintarvikealan tuotemerkit
Gianni Solaro

Gianni Solaro (oikealta sukunimeltään Lorenzon, 11. elokuuta 1926 Rooma – 2006) oli italialainen näyttelijä. Solaro esitti erilaisia sivurooleja lukuisissa viihde- ja taide-elokuvissa, mutta ei koskaan saanut varsinaisia pääosia. Hänen veljensä oli näyttelijä Livio Lorenzon. ==Elokuvia== * Il conquistatore di Corinto, 1961 * Ursus leijonien laaksossa, 1961 * Viimeinen gladiaattori, 1964 * I giganti di Roma, 1964 * I due gladiatori, 1964 * La vendetta di Spartacus, 1964 * La sfida dei giganti, 1965 ==Lähteet== ==Aiheesta muualla== * Internet Movie Database: Gianni Solaro Luokka:Italialaiset näyttelijät Luokka:Vuonna 1926 syntyneet Luokka:Vuonna 2006 kuolleet
Giorgio Ardisson

Giorgio Ardisson (31. joulukuuta 1931 Torino – 11. joulukuuta 2014 Rooma) oli italialainen näyttelijä. Hänet tunnetaan myös nimellä George Ardisson. Vaalean, komean ja urheilullisen Ardissonin elokuvadebyytti oli Mauro Bologninin ohjaama Arrangiatevi! vuonna 1959. Hän näytteli pääosia lukuisissa peplum-elokuvissa, spagettiwesterneissä ja vakoilujännäreissä. Ardisson muistetaan elokuvahistorian ainoana vaaleahiuksisena Zorrona sekä sivuosasta Federico Fellinin elokuvassa Giulietta ja viettelykset (1965). ==Elokuvia== * Merirosvo Morgan, 1960 * Herkules voittaa helvetin, 1961 * Kleopatra ja miehet, 1962 ==Lähteet== ==Aiheesta muualla== * Internet Movie Database: Giorgio Ardisson Luokka:Italialaiset näyttelijät Luokka:Vuonna 1931 syntyneet Luokka:Vuonna 2014 kuolleet
Martes americana atrata

Martes americana atrata on amerikannäädän alalaji, jota esiintyy Newfoundlandissa. Se on suurempi ja tummempi kuin muut lajin 13 alalajia. Vuonna 2007 tätä alalajia oli jäljellä 300-600 aikuista yksilöä pilkkoutuneena viiteen alapopulaatioon. == Lähteet == Luokka:Näädät Luokka:Uhanalaiset nisäkkäät
Uimahypyt kesäolympialaisissa 2004 – miesten 3 metrin ponnahduslaudan
parihypyt

Miesten 3 metrin ponnahduslaudan parihypyt kilpailtiin Ateenan Olympic Aquatic Centressä 16. elokuuta 2004. Kilpailussa hypättiin vain finaali, johon osallistui kahdeksan paria. Jokaisella hyppykierroksella saman joukkueen urheilijat esittivät samanaikaiset, vapaavalintaiset hypyt. Parin jäsenet saivat esittää myös eri hypyt, mutta ehtona oli, että niiden vaikeusasteen tuli olla sama. ==Tulokset== Joukkueet hyppäsivät kukin viisi hyppyä. Sija Urheilija 1. hyppy 2. hyppy 3. hyppy 4. hyppy 5. hyppy Pisteet 1 Thomas Bimis / Nikolaos Siranidis 54,60 52,80 78,30 84,00 83,64 353,34 2 Tobias Schellenberg / Andreas Wels 52,20 52,80 83,16 77,19 84,66 350,01 3 Steven Barnett / Robert Newbery 51,60 54,00 80,58 84,66 78,75 349,59 4 Jorge Betancourt / Erick Fornaris 52,80 54,60 78,12 69,30 83,64 338,46 5 Tony Ally / Mark Shipman 50,40 49,80 79,98 81,90 72,90 334,98 6 Justin Dumais / Troy Dumais 51,00 51,60 79,05 89,76 55,65 327,06 7 Aleksandr Dobroskok / Dmitri Sautin 54,00 57,00 76,50 78,54 46,20 312,24 8 Peng Bo / Wang Kenan 51,60 54,00 86,49 91,80 0,00 283,89 ==Lähteet== Luokka:Uimahypyt kesäolympialaisissa 2004
Sun Yue

Sun Yue (, s. 6. marraskuuta 1985 Cangzhou) on kiinalainen koripalloilija. Heittävänä takamiehenä pelaavan Sunin varasi vuoden 2007 varaustilaisuudessa 40. vuorolla Los Angeles Lakers, jota tämä edusti kymmenessä ottelussa voittaen samalla kaudella NBA:n mestaruuden.Basketball-Reference.com Yhtä Yhdysvalloissa pelattua kautta lukuun ottamatta hän on pelannut kiinalaisissa seurajoukkueissa. Sun on pelannut Kiinan maajoukkueessa muun muassa Pekingin 2008 (sijoitus kahdeksas) ja Lontoon 2012 (12:s) kesäolympialaisissa.Olympics at Sports-Reference.com Hän on saavuttanut maajoukkueessa useita mitaleja alueellisista mestaruuskilpailuista.fiba.com == Lähteet == * Sun Yue NBA Stats Basketball-Reference.com * Sun Yue Bio, Stats and Results Olympics at Sports- Reference.com * Profiili nba.com * Profiili fiba.com === Viitteet === Luokka:Kiinalaiset koripalloilijat Luokka:Vuonna 1985 syntyneet Luokka:Elävät henkilöt
Robert Darnton

Robert Darnton (s. 10. toukokuuta 1939) on yhdysvaltalainen historiantutkija, joka on erikoistunut kulttuurihistoriaan ja 1700-luvun Ranskan vaiheisiin. Hänen isänsä oli sotakirjeenvaihtaja Byron Darnton ja veljensä on journalisti John Darnton. == Darntonin ura == Darnton valmistui Harvardin yliopistosta 1960 ja väitteli tohtoriksi Oxfordissa 1964. Vuosina 1964–1965 hän toimi journalistina New York Timesissa. Vuonna 1999 hän oli American Historical Association -yhdistyksen puheenjohtajana. Vuonna 1968 Darnton palkattiin Princetonin yliopistoon, ja hänestä tuli Euroopan historian professori. Eläköidyttyään professuurista vuonna 2007 hänet valittiin Harvardin yliopiston kirjastonjohtajaksi. ==Tutkimukset ja toiminta== pienoiskuva|Prof. Darnton (vas.) kanssa prof. Hans Tuzzi Festivaletteratura Mantova, 8. syyskuuta 2018. Darnton on kirja-alan ja julkaisemisen historian uraauurtava tutkija. Myös elektroninen julkaiseminen ja tiedonsaannin vapaus ovat hänen kiinnostuksensa kohteita. Hän on ollut 1970-luvulla perustamassa Gutenberg-projektia. == Lähteet == == Aiheesta muualla == Luokka:Yhdysvaltalaiset historioitsijat Luokka:Yhdysvaltalaiset professorit Luokka:Princetonin yliopiston professorit Luokka:Vuonna 1939 syntyneet Luokka:Elävät henkilöt
Pyykinpesuaine

Pyykinpesuaine on pesuaine, jota käytetään pestäessä pyykkiä käsin, pesukoneessa tai muuten. Erilaisille tekstiileille sopivat eri pesuaineet. Pesuainetta kannattaa vaihdella, jotta erityyppiset liat irtoaisivat vaatteista. Pesuainetta ei pidä annostella liikaa. ==Ainesosia== * Anioniset tensidit vähentävät pesuveden pintajännitystä ja irrottavat likaa.Näin luet tuoteselostetta, Helsingin Sanomat TALOUS 25.8.2015. * Ionittomat tensidit vähentävät pesuveden pintajännitystä ja irrottavat likaa jo alhaisissa lämpötiloissa. Pintajännitys alenee enemmän, jos pesuaineessa on sekä anionisia että ionittomia tensidejä. Jos ionittomia on enemmän kuin anionisia, aine lienee tehokas myös viileässä pesuvedessä. * Fosfonaatit pehmentävät vettä ja suojaavat kuituja. * Harmaantumisen estäjät ja väriensuoja-aineet estävät irronnutta likaa laskeutumasta takaisin tekstiileille ja näin vähentävät niiden harmaantumista. * Zeoliitti eli tseoliitti pehmentää vettä, mutta ei sovi teknisille ulkoiluvaatteille, koska se tukkii hengittävien kalvojen ja kuitujen huokosia. Pesuaine voi tärvellä treeniasun – huuhteluaineet kannattaa unohtaa, Helsingin Sanomat ELÄMÄ 25.8.2015. Tseoliittien terveysvaikutuksista ei ole varmaa tietoa ja niille voi altistua pyykin pölistessä.Jouko Tuomisto: Pesuaineet: Onko puhtaus vaarallista? Myös pesukoneen poistoputki voi tukkeutua. * Valkaisuaine (esim. natriumperkarbonaatti) poistaa tahroja ja kirkastaa kellertyneitä vaaleita tekstiilejä.Pyykinpesun kemiaa , Teknokemian yhdistys ry., luettu 26.8.2015. * Optinen kirkaste tarttuu kuidun pinnalle ja saa kellertävän tekstiilin näyttämään valkoisemmalta. * Säilöntäaineet estävät mikrobien kasvua. * Entsyymit mahdollistavat pesun alhaisessa lämpötilassa ja pilkkovat likaa. Ne eivät sovi silkille ja villalle, eivätkä eräille muille eläinperäisille tekstiileille. ==Valkopyykin, väripyykin/kirjopyykin ja mustan pyykin pesuaineet== Zeoliitti voi jättää valkoisia raitoja mustiin vaatteisiin. Mustan pyykin pesuaineissa zeoliittia ei ole. Pyykkipulmat pesuun, Helsingin Sanomat 20.6.2010. Valkopesuaine voi haalistaa värillistä pyykkiä. Jos valkaisuaine on natriumperboraatti ilman aktivaattoria, se ei haalista enintään 40 asteen lämpöisessä pesussa. ==Kuivaus== Aurinko kirkastaa valkoisia vaatteita mutta haalistaa tummia. Kuivaus sisällä voi saada haihtuvan kosteuden vaikuttamaan huoneiston pintoihin. Rumpukuivaus ei niinkään kuluta vaatetta vaan kerää aiemmin irronneen nukan. Rumpukuivaus sopii lähes kaikille vaatteille kieltomerkeistä huolimatta, mutta vaate tulee jättää hieman kosteaksi ja kuivata loppuun riiputtamalla. ==Katso myös== *Huuhteluaine ==Lähteet== ==Aiheesta muualla== Luokka:Pyykinpesu Luokka:Hygienia
Alison Parkerin ja Adam Wardin murha

Alison Parkerin ja Adam Wardin murha oli elokuussa 2015 Roanokessa Virginiassa tapahtunut verityö, joka herätti huomiota, koska se tapahtui paikallistelevisio WDBJ:n suorassa lähetyksessä. Toimittaja Alison Parker oli 26. elokuuta 2015 kello 6.45 lähellä Smith Mountain Lakea haastattelemassa Vickie Gardneria, kun heitä ammuttiin suorassa lähetyksessä. Veriteon uhrit, 24-vuotias toimittaja Alison Parker ja 27-vuotias kuvaaja Adam Ward kuolivat tapahtumapaikalla. Haastateltava Vickie Gardner loukkaantui ammuskelussa. Myöhemmin samana päivänä ampuja Vester Flanagan teki itsemurhan. Hänellä ei ollut henkilökohtaista kaunaa ammuttuja kohtaan, mutta hän oli kokenut saaneensa huonoa kohtelua ollessaan kyseisen TV-yhtiön palveluksessa. ==Lähteet== Luokka:Murhat Yhdysvalloissa Luokka:Vuoden 2015 rikokset Luokka:Rikokset Virginiassa
Viimeinen juna Moskovaan

Viimeinen juna Moskovaan on suomalaisen diplomaatin René Nybergin kirjoittama kirja, joka käsittelee hänen juutalaisen äitinsä Feige (Fanny) Tokazierin (Tukatsier) suvun vaiheita. Nyberg kertoo, kuinka äidin avioituminen toisuskoisen, tulevan urheilujohtajan Bruno Nybergin kanssa rikkoi välit äidinisään ja koko perheeseen. Arkistolähteiden ja sukulaisten haastattelujen perusteella hän rakentaa kuvaa äitinsä Riiassa asuneen serkun Maschan ja tämän miehen Josefin elämästä. Lisäksi Nyberg luo taustaa Baltian maiden ja Neuvostoliiton juutalaisten vaiheille aina toisen maailmansodan jälkeiseen aikaan saakka. Israeliin vuonna 1971 muuttaneet Mascha ja Josef päätyivät 1974 Länsi-Berliiniin, jossa he saivat Saksan kansalaisuuden ja huomattavan eläkkeen. Latvian viranomaiset palauttivat restituutiona heidän tyttärelleen Lenalle vuonna 1996 Maschan vanhempien jugend-talon Riiassa.Nyberg, s. 189–190 Kirjan idea syntyi, kun Nyberg sai serkultaan Hillel Tokazierilta tiedon, että yhteinen sukulainen, Maschan tytär Lena Shatzky, tulee Suomeen. Nyberg vei Lenan tapaamaan äitiään Fannya. Sen jälkeisessä yhteydenpidossa Nyberg kokosi tietoa suvustaan, ja samalla kävi ilmi hänen oman ei-juutalaisen isänsä osuus tapahtumissa. Löytyi myös pietarilainen pikkuserkku, runoilija Aleksandr Kušner.Nyberg, s. 201-202 Tarinaan kietoutuu lisäksi Nybergin eno Abraham Tokazier, jonka voittoisa juoksu jätettiin huomiotta Olympiastadionin vihkiäisissä 1938. Tulos oikaistiin vasta 2013.Nyberg, s. 41 Nyberg sanoo, että hän pääsi kirjoittaessaan syvälle "maailman, jota tunsin ja tunnen huonosti eli juutalaisuuteen", sillä äiti oli luopunut juutalaisuudesta eikä luterilainen lapsuudenkoti ollut erityisen uskonnollinen.Nyberg, s. 203 Kirjan nimi viittaa viimeiseen Riiasta Moskovaan ennen saksalaisten tuloa lähteneeseen junaan, jossa Mascha ja Josef onnistuivat pelastautumaan, kun muu suku jäi Riikaan ja tuhoutui. Teoksessa on lähdeviitteet ja henkilöhakemisto. ==Arviot== Arviot kirjasta ovat järjestään hyvin myönteisiä. Jörn Donner kirjoittaa Hufvudstadsbladetissa, että kirja "olisi välittömästi käännettävä ruotsiksi, monestakin syystä". Hän luonnehtii teosta merkittäväksi eurooppalaiseksi sukuhistoriaksi. Paavo Lipponen esittää Suomen Kuvalehteen kirjoittamassaan arviossa, että teos on "suurella sivistyksellä kirjoitettu, järisyttävä lukukokemus - - suomalainen, juutalainen, eurooppalainen selviytymistarina".Paavo Lipponen, Juutalaissuvun historia järisyttää lukijaa, Suomen Kuvalehti SK 33/2015, 14.8.2015 ==Lähteet== ==Aiheesta muualla== * Jarmo Koponen, kirja-arvio, Blogi, Image * René Nyberg, kotisivut * René Nyberg, YouTube-kanava Luokka:Vuoden 2015 kirjat Luokka:Suomalaiset tietokirjat Luokka:Kirjat juutalaisuudesta Luokka:Kirjat historiasta
Luettelo suomalaisista arkkitehdeista

Luettelo tunnetuista suomalaisista arkkitehdeista. Nimi Kai Blomstedt * Arkkitehdit, suomalaiset Arkkitehdit
Simon Andersson

Simon Andersson (s. 1989 Karjaa) on suomalainen rap-muusikko, laulaja ja poliitikko. Simon on urallaan voittanut rapin Suomen-mestaruuden vuonna 2007 englanninkielisessä sarjassa. Vuonna 2008 Karjaan kaupunki palkitsi hänet kaupungin kulttuuripalkinnolla. Myöhemmin Simon on sanoittanut ja laulanut reggaetä, dubsteppiä ja soulia. Häntä voi kuulla muun muassa Julma-Henrin levyllä Radio Jihad kappaleessa "Paremmin kuin aiemmin", Ska-bändin The Capital Beatin kahdella viimeisellä levyllä sekä dubstep-duossa Beep jonka julkaisijana toimii San Franciscossa konttoria pitävä Bassism Records. Artistinimiä miehellä on paitsi monen aavekirjoittaja-aliaksen lisäksi muun muassa Cstar, Amon Cinder sekä Cee. Andersson edustaa poliitikkona SDP:tä. Hän on Raaseporin Kaupungin valtuutettu ja Raaseporin Kaupungin kulttuuri ja vapaa-ajan lautakunnan varapuheenjohtaja. Luokka:Suomalaiset muusikot Luokka:Vuonna 1989 syntyneet Luokka:Elävät henkilöt
Antti Juutilainen

Antti Juutilainen (15. tammikuuta 1882 Ruskeala – 18. heinäkuuta 1951 Iitti) oli suomalainen maanviljelijä, päätoimittaja ja Maalaisliiton kansanedustaja. Juutilaisen vanhemmat olivat maanviljelijä Juhana Juutilainen ja Anni Sorjonen. Hän toimi vuoteen 1906 saakka maanviljelijänä kotitilallaan Ruskealassa. Tämän jälkeen Juutilainen oli viipurilaisessa Maakansa-lehdessä toimittajana 1906–1910, vastaavana toimittajana 1910–1915 ja päätoimittajana 1915–1920. Sittemmin Juutilainen oli maanviljelijänä Antreassa 1919–1933, Viipurin läänin Uudellakirkolla 1933–1939 ja viimeksi Iitissä vuoteen 1951 saakka. Juutilainen oli Maalaisliiton kansanedustajana 1917–1922 edustaen Viipurin läänin läntistä vaalipiiriä ja 1922–1930 edustaen Viipurin läänin itäistä vaalipiiriä. Juutilainen toimi puheenjohtajana lokakuussa 1931 perustetussa Maakuntain liikkeessä, johon kuului pääasiassa Viipurin seudulla asuneita Lapuan liikkeen kannattajia, pulaliikkeiden kannattajia ja Suomen sisällissodan valkoisia veteraaneja. Liikkeen Helsingissä Ostrobotnialla pidetyssä perustavassa kokouksessa 22. lokakuuta 1931 hyväksyttiin liikkeen ohjelma, jossa vaadittiin työlainsäädännön tarkistamista, äänioikeuden rajoittamista ja päättäväisiä toimia kommunistista ja sosialistista agitaatiota vastaan. Kokoukseen osallistuneet Kalajoen pulamiehet vaativat myös virkamiesten palkkojen puolittamista ja kieltolain pitämistä edelleen voimassa, mutta näitä esityksiä ei otettu mukaan. Maakuntain liike oli jonkin aikaa yhteistyössä lapualaismielisen Väinö F. Johansonin johtaman Loimaan pulaliikkeen kanssa, mutta yhteistyö ei lopulta johtanut mihinkään, koska Maakuntain liike ei ollut kiinnostunut pulamiesten talouspoliittisista tavoitteista. Arkistolaitos : Arkistonmuodostaja : Loimaan pulaliike ==Lähteet== Luokka:Kansanedustajat Luokka:Suomalaiset päätoimittajat Luokka:Suomen Keskustan poliitikot Luokka:Viipurin läänin läntinen vaalipiiri Luokka:Viipurin läänin itäinen vaalipiiri Luokka:Vuonna 1882 syntyneet Luokka:Vuonna 1951 kuolleet
Karakarat

Karakarat on jalohaukkojen heimoon kuuluva ryhmä lintuja, joka käsittää viisi sukua ja noin kymmenen lajia. Ne ovat pitkäjalkaisia lintuja, jotka eivät juurikaan muistuta varsinaisisia jalohaukkoja (Falco). Ne elävät Etelä- ja Väli-Amerikassa. Aiemmin karakarat muodostivat jalohaukkojen heimossa oman alaheimonsa Polyborinae tai Daptriinae,Palmén & Nurminen 1974, s. 476 mutta Handbook of the Birds of the World ja BirdLife International luokittelevat nykyään karakarat pampahaukkasen (Spiziapteryx circumcincta) kanssa Polyborini-tribukseen Falconinae-alaheimossa. Luokittelu perustuu fylogeneettisiin analyyseihin, joiden mukaan karakarat kyllä muodostavat kladin, mutta ne ovat läheisempää sukua pampahaukkaselle kuin muille jalohaukoille. == Ulkonäkö ja koko == Karakarat eroavat ulkonäöltään huomattavasti varsinaisista jalohakoista (Falco).Järvinen 1988, s. 105Palmén & Nurminen 1974, s. 574 Ne tunnistaa niiden pitkistä jaloista sekä poskien ja kaulan punaisesta ihosta. Väritykseltään ne ovat pääasiassa tummia, mutta jotkut lajit ovat alta vaaleita ja joillakin on vaaleaa myös päässä.Järvinen 1988, s. 100 Karakarat ovat hiirihaukan kokoluokkaa; ne ovat 35–60 senttiä pitkiä ja painavat 280–1600 grammaa. == Levinneisyys ja elinympäristö == Karakarat elävät Etelä- ja Väli-Amerikassa, ja ne ovat siellä paikoin hyvin yleisiä. Ne elävät avomailla, metsissä ja savanneilla. == Elintavat == Karakarat ovat seurallisia ja aggresiivisia lintuja. Ne vaikuttavat olemukseltaan laiskoilta, sillä ne voivat käyskennellä maassa ja seisoskella pitkiä aikoja näköalapaikalla. Ne voivat kuitenkin juosta ketterästi. Karakarojen ravintoa ovat erityisesti haaskat, mutta ne voivat olla myös hyönteissyöjiä tai kaikkiruokaisia. Pienemmästä koostaan huolimatta karakarat lyöttäytyvät usein korppikotkien sekaan haaskoilla, ja ne ryöstävät joskus ruokapaloja korppikotkalta tai toiselta karakaralta. Toisin kuin varsinaiset jalohaukat, karakarat rakentavat itse pesänsä. Ne laskevat kaksi tai kolme munaa, joita emo hautoo noin 32 vuorokautta. Poikaset pysyvät pesässä noin 42 vuorokautta. == Suvut ja lajit == * Töyhtökarakarat Caracara ** Eteläntöyhtökarakara (Caracara plancus) ** Pohjantöyhtökarakara (Caracara cheriway) ** †Guadalupenkarakara (Caracara lutosa) * Daptrius ** Mustakarakara (Daptrius ater) * Ibycter ** Naurukarakara (Ibycter americanus) * Milvago ** Vaaleakarakara (Milvago chimachima) * Etelänkarakarat Phalcoboenus ** Viirukarakara (Phalcoboenus carunculatus) ** Inkakarakara (Phalcoboenus megalopterus) ** Patagoniankarakara (Phalcoboenus albogularis) ** Rantakarakara (Phalcoboenus australis) ** Ruskokarakara (Phalcoboenus chimango) == Lähteet == * * === Viitteet === Luokka:Jalohaukat
Mia (albumi)

Mia on indie pop -yhtye Minä ja Ville Ahosen toinen studioalbumi. Se julkaistiin 1. maaliskuuta 2013 levymerkillä Johanna Kustannus. == Kappaleet == # # # # # # # # # == Kokoonpano == ;Yhtye * Ville Ahonen – laulu, kitara * Jani Hietanen – kitara * Tuomas Skopa – bassokitara, taustalaulu * Alina Toivanen – rummut * Masi Tiitta – kosketinsoitin ;Vierailevat muusikot * Olavi Töyli – klarinetti (kappaleet 1 ja 9) * Juho Viljanen – pasuuna (kappale 4) ;Tuotanto * Artturi Taira – tuottaja, äänittäjä * Sampsa Väätäinen – äänittäjä, miksaaja * Svante Forsbäck – masteroija * Ahonen & Lamberg – kansikuva * Chris Vidal Tenomaa – valokuvat * Riku Mattila – A&R; == Arvostelut == * Desibeli.net: Desibeli.net: Levyarvio * Nrgm.fi: 79/100Nrgm.fi: Levyarvio * Rumba: Rumba: Levyarvio * Soundi: Soundi: Levyarvio == Lähteet == == Aiheesta muualla == * Mia discogs.com -sivustolla Luokka:Vuoden 2013 albumit Luokka:Minä ja Ville Ahonen -yhtyeen albumit
Carmen (novelli)

Carmen on Prosper Mériméen kirjoittama novelli tai pienoisromaani vuodelta 1845. Siihen pohjautuu Georges Bizet’n vuonna 1875 säveltämän samannimisen oopperan tarina. Novellin on suomentanut Kasimir Leino, ja suomennoksen on julkaissut vuonna 1907 Kirja. Uudelleen sen on suomentanut Reino Hakamies, ja suomennoksen on julkaissut Otava 1959 ja 1984 sekä Ex Libris 1970 kokoelmassa Luonnonlapsi.... Tarinasta on tehty oopperan lisäksi lukuisia elokuvia ja baletteja: * Carmen, Cecil B. DeMillen mykkäelokuva vuodelta 1915 * Carmen, Raoul Walshin mykkäelokuva vuodelta 1915 * Carmen, Ernst Lubitschin mykkäelokuva vuodelta 1918 * Carmen, Jacques Feyderin elokuva vuodelta 1926 * Carmen, Cecil Arthur Lewisin elokuva vuodelta 1932 * Vaalea Carmen, Victor Jansonin elokuva vuodelta 1935 * Carmen, Christian-Jaquen elokuva vuodelta 1944 * Carmen, Roland Petit’n baletti vuodelta 1946 * Carmen – Mustalainen, King Vidorin elokuva vuodelta 1948 * Carmen Jones, Otto Premingerin musikaalielokuva vuodelta 1954 * Carmen, Carlos Sauran elokuva vuodelta 1983 * Etunimi: Carmen, Jean-Luc Godardin elokuva vuodelta 1983 * Bizet’n Carmen, Francesco Rosin elokuva vuodelta 1984 * Carmen, Metod Pevecin elokuva vuodelta 1996 * Carmen, Vicente Arandan elokuva vuodelta 2003 * Carmen, Doru Nitescun elokuva vuodelta 2013 ==Aiheesta muualla== * Kasimir Leinon suomennos: E-kirjana Gutenberg-projektissa ja Lönnrot-projektissa (zip-tiedosto, avautuu ainakin Windowsin Muistiolla). Luokka:Vuoden 1845 kirjat Luokka:Ranskalaiset romaanit
Mulanjen piirikunta

Mulanjen piirikunta on yksi Malawin aluejaon 28 piirikunnasta. Piirikunta on osa Malawin Eteläistä aluetta ja rajoittuu lännessä Thyolon, Blantyren, pohjoisessa Zomban ja koillisessa Phalomben piirikuntaan sekä etelässä Mosambikiin. Piirikunnan pinta-ala on 2 056 neliökilometriä. Väkiluku on kehittynyt väestönlaskentojen mukaan seuraavasti: 307 800 as. (1977), 419 900 as. (1987), 428 300 as. (1998), 521 400 as. (2008). Vuoden 2012 väkilukuarvio oli 550 721 as. Piirikunnan keskus on Mulanjen kaupunki (14 497 as., 2008). Sen koillispuolella kohoaa Mulanjevuori metsänsuojelualueineen. Mulanjen piirikunta on viljelypinta-alaltaan (teeviljelmiä 93,4 km²) Malawin suurin teentuotantoalue. Teeviljelmät sijaitsevat paljolti Mulanjemassiivin alarinteillä ja läheisellä alangolla. Pääosin tuotetaan mustaa teetä. Teen valmistuksessa hyödynnetään usein maan laajan tupakantuotannon laitteita ja seurataan tarkoitukseen kehitettyä Laurie-teeprosessointitapaa. ==Lähteet== ==Aiheesta muualla== * Members of parliament (from Mulanje district) (parliament.gov.mw) * Tea Research Foundation of Central Africa (Tea research station in Mulanje) (trfca.net) Luokka:Malawin piirikunnat
Thyolon piirikunta

Thyolon piirikunta on yksi Malawin aluejaon 28 piirikunnasta. Piirikunta on osa Malawin Eteläistä aluetta ja rajoittuu etelässä Nsanjen, lännessä Chikwawan, pohjoisessa Blantyren ja Chiradzulun piirikuntaan sekä idässä Mulanjen piirikuntaan ja Mosambikiin. Piirikunnan pinta-ala on 1 715 neliökilometriä. Väkiluku on kehittynyt väestönlaskentojen mukaan seuraavasti: 322 000 as. (1977), 431 200 as. (1987), 459 000 as. (1998), 587 100 as. (2008). Vuoden 2012 väkilukuarvio oli 603 129 as. Piirikunnan keskus on Thyolon kaupunki (7 693 as., 2008). Thyolon piirikunta on viljelypinta- alaltaan (teeviljelmiä 88,2 km²) Malawin toiseksi suurin teealue. Pääosin tuotetaan mustaa teetä. Teen valmistuksessa hyödynnetään usein maan laajan tupakantuotannon laitteita ja seurataan tarkoitukseen kehitettyä Laurie- teeprosessointitapaa. ==Lähteet== ==Aiheesta muualla== * Members of parliament (from Thyolo district) (parliament.gov.mw) Luokka:Malawin piirikunnat
Nkhata Bayn piirikunta

Nkhata Bayn piirikunta on yksi Malawin aluejaon 28 piirikunnasta. Piirikunta on osa Malawin Pohjoista aluetta ja rajoittuu idässä Malawijärveen (Njassajärvi), etelässä Nkhotakotan, lännessä Mzimban piirikuntaan ja sen Mzuzun kaupunkiin sekä pohjoisessa Rumphin piirikuntaan. Piirikunnan pinta-ala on 4 071 neliökilometriä. Väkiluku on kehittynyt väestönlaskentojen mukaan seuraavasti: 97 900 as. (1977), 130 200 as. (1987), 164 800 as. (1998) ja 215 800 as. (2008). Vuoden 2012 väkilukuarvio oli 244 537 as. Piirikunnan keskus on Nkhata Bayn kaupunki (11 269 as., 2008), joka sijaitsee Malawijärven länsirannalla. Nkhata Bayn piirikunta on viljelypinta-alaltaan Malawin kolmanneksi suurin teealue (teeviljelmiä kuitenkin vain 6,5 km²). Pääosin tuotetaan mustaa teetä. Teen valmistuksessa hyödynnetään usein maan laajan tupakantuotannon laitteita ja seurataan tarkoitukseen kehitettyä Laurie- teeprosessointitapaa. ==Lähteet== ==Aiheesta muualla== * Members of parliament (from Nkhata Bay district) (parliament.gov.mw) Luokka:Malawin piirikunnat
Eteläinen alue (Malawi)

Eteläinen alue on yksi Malawin aluejaon kolmesta ylimmän tason hallintoalueesta. Se rajoittuu etelässä Mosambikiin ja pohjoisessa Malawin Keskiseen alueeseen ja Malawijärveen. Aluehallinnon toisella tasolla Eteläinen alue jaetaan 13 piirikuntaan. Hallintoalueen pinta-ala on 31 753 neliökilometriä. Väkiluku on kehittynyt väestönlaskentojen mukaan seuraavasti: 2 754 900 as. (1977), 3 965 700 as. (1987), 4 634 000 as. (1998), 5 858 000 as. (2008). Vuoden 2012 väkilukuarvio oli 6 424 900 as. ja vuoden 2014 arvio 6 890 400 as. Hallinnollinen keskus on Blantyren kaupunki (661 256 as., 2008). ==Lähteet== Luokka:Malawin alueet
Rauman vanha hautausmaa

thumb|Kordelinin kappeli. Rauman vanha hautausmaa sijaitsee kaupungin keskustan itälaidalla, aivan Unescon maailmanperintökohteisiin kuuluvan Vanhan Rauman tuntumassa. Hautausmaa otettiin käyttöön vuonna 1853. Sitä ennen Rauman vainajat oli haudattu Pyhän kolminaisuuden kirkkoa ympäröivälle hautausmaalle. Rauman vanha hautausmaa on pinta-alaltaan noin 3,3 hehtaaria. Sen keskellä sijaitsee kulttuurihistoriallisesti arvokas Lars Sonckin suunnittelema Kordelinin kappeli, joka alun perin rakennettiin vuonna 1917 kuolleen liikemies Alfred Kordelinin hautapaikaksi. Nykyään se toimii myös yleisenä siunauskappelina. Lisäksi hautausmaalla ovat Jussi Vikaisen veistämä vuoden 1939–1944 sodissa kaatuneiden muistomerkki sankarihautoineen, punaisten muistomerkki, jonka on tehnyt raumalainen kivenhakkaaja Kaarlo Reunanen, sekä Karjalaan jääneiden vainajien muistomerkki. Hautausmaalla on myös 1991 käyttöönotettu uurnalehto. Kordelinin lisäksi paikalle on haudattu muun muassa kirjailijat Hj. Nortamo, Unto Koskela ja Tauno Koskela sekä laivanvarustaja Gabriel Granlund. Myös vuoden 1947 Rauman räjähdysonnettomuuden uhrien haudat ovat vanhalla hautausmaalla. == Galleria == File:Hj. Nortamo memorial.JPG|Hj. Nortamon hautamuistomerkki File:Rauma red memorial.JPG|Punaisten muistomerkki File:Rauma sh 2012.JPG|1939–1944 sankarihaudat == Lähteet == Luokka:Suomen hautausmaat Luokka:Rauman nähtävyydet
Hollanninjalavatauti

Hollanninjalavatauti (jalavatauti) on kaarnakuoriaisten Scolytus multistriatus, Scolytus laevis ja Hylurgopinus rufipes levittämä sienitauti, jota aiheuttavia sieniä ovat Ophiostoma ulmi ja Ophiostoma novo-ulmi. Tauti tappaa jalavia tukkimalla puun ravinnonkuljetusjärjestelmän. Sen voi havaita ennenaikaisesta lehtien kellastumisesta tai saastuneen osan mustaksi muuttunesta jällestä. Hollanninjalavatauti levisi Yhdysvalloista Etelä- Eurooppaan 1900-luvun alussa. Länsi-Euroopassa se on tappanut paljon jalavia, muun muassa Englannissa lähes kaikki. Suomessa vahvistetut tautitapaukset ovat 1960-luvulta. == Lähteet == == Aiheesta muualla == * * * * Luokka:Kasvitaudit Luokka:Metsätuhot Luokka:Sienitaudit Luokka:Jalavat
Minicraft

Minicraft on Markus Perssonin kehittämä 2D-pohjainen mobiilipeli, jonka hän suunnitteli ja toteutti 48 tunnissa 22. Ludum Dare- koodauskilpailussa. Kilpailun aiheena oli "Yksin". Peli julkaistiin 19. marraskuuta 2011. == Pelaaminen == Pelaaja syntyy satunnaisgeneroituneeseen avoimeen 2D-maailmaan, jossa on metsiä, kallioita, aavikkoja, rantoja, jokia ja meriä. Peli on Minecraftin kaltainen, mutta siinä on muutamia eroavaisuuksia ja vähemmän ominaisuuksia. Pelin alussa tärkeintä on rakentaa työkaluja, hakata puita ja kiveä ja löytää portaat maan alle luoliin. Ensimmäisestä maanalaisesta kerroksesta löytyy rautaa, toisesta kultaa ja alimmasta timanttia, joissa vaanii zombeja ja limoja. Pelissä tarkoituksena on päihittää loppuvastustaja Air Wizard. Pelin ulkoasun on sanottu muistuttavan The Legend of Zeldaa. == Katso myös == *Minecraft == Lähteet == == Aiheesta muualla == *Minicraftin kotisivut Luokka:Windows Phone -pelit Luokka:Vuoden 2011 videopelit Luokka:iOS-pelit Luokka:Avoimen pelimaailman pelit Luokka:Toimintaseikkailupelit Luokka:Ruotsissa kehitetyt videopelit Luokka:BlackBerry-pelit
Fedrick Dacres

Fedrick Dacres (s. 28. helmikuuta 1994) on jamaikalainen kiekonheittäjä. Dacres voitti alle 18-vuotiaiden maailmanmestaruuden Lillessä 2011 tuloksella 67,05 m (1,5 kg:n kiekko). Hän voitti alle 20-vuotiaiden maailmanmestaruuden Barcelonassa 2012 heitettyään 1,75 kg:n kiekkoa 62,80. Hän voitti kultaa Pan- Amerikan kisoissa Torontossa 2015 tuloksella 64,80. Pekingin MM-kilpailuissa 2015 hän sijoittui seitsemänneksi. Rion olympialaisissa 2016 hän karsiutui loppukilpailusta. Lontoon MM-kilpailuissa 2017 hän sijoittui neljänneksi tuloksella 65,83. Dacres voitti kiekonheitossa kultaa Gold Coastin Kansainyhteisön kisoissa 2018 tuloksella 68,20. Hän voitti samana vuonna Maanosien cupin kiekkokilpailun. Hän voitti kultaa Pan-Amerikan kisoissa Limassa 2019 tuloksella 67,68. Dohan MM-kilpailuissa 2019 Dacres saavutti hopeamitalin tuloksella 66,94 metriähttps://www.iaaf.org/competitions/iaaf- world-championships/iaaf-world-athletics-championships- doha-2019-6033/results/men/discus-throw/final/series. Vuodelle 2021 siirretyissä Tokion olympialaisissa hän karsiutui loppukilpailusta. Eugenen MM-kilpailuissa 2022 hän sijoittui yhdeksänneksi tuloksella 64,85 ja Budapestin MM-kilpailuissa 2023 viidenneksi tuloksella 66,72.. Dacres heitti Jamaikan ennätyksen 70,78 Rabatissa kesäkuussa 2019. Kuulaa hän on työntänyt parhaimmillaan 20,46 Kingstonissa huhtikuussa 2017. == Lähteet == Luokka:Jamaikalaiset kiekonheittäjät Luokka:Jamaikalaiset kuulantyöntäjät Luokka:Vuonna 1994 syntyneet Luokka:Elävät henkilöt
Hannes Lukinmaa

Hannes Lukinmaa (s. 10. helmikuuta 1950 Kajaani) on suomalainen näyttelijä, joka on esiintynyt suomalaisissa elokuvissa 1970–1990-luvuilla. Vuonna 2013 Lukinmaalle myönnettiin Suomen Teatterijärjestöjen Keskusliiton kultainen kunniamerkki.Suomen Teatterijärjestöjen Keskusliiton myöntämät kultaiset kunniamerkit 2014–1947 , Suomen Teatterijärjestöjen Keskusliitto 2014 (pdf). Viitattu 27.2.2016. ==Filmografia== * Aika hyvä ihmiseksi (elokuva, 1977), Vennu Harakka * Tuuli leppeä lounaasta (tv-elokuva, 1991) * Jäähyväiset rakkaimmalle (tv-minisarja, 1993), etsivä Huhtanen * Hyvien ihmisten kylä (tv- sarja, 1993), Aarne Alamäki * Liian paksu perhoseksi (tv-elokuva, 1998), isäntä Saarinen * Häjyt (elokuva, 1999), grillinomistaja * NDA – Salassapitosopimus (tv-minisarja, 2005) ==Lähteet== Luokka:Vuonna 1950 syntyneet Luokka:Elävät henkilöt Luokka:Suomalaiset näyttelijät
Natasha Morrison

juoksi vain alkuerissä Natasha Morrison (s. 17. marraskuuta 1992) on jamaikalainen pikajuoksija. Pekingin MM-kilpailuissa 2015 Morrison juoksi toisen osuuden kultaa voittaneessa Jamaikan 4 × 100 metrin viestijoukkueessa. Hän sijoittui lisäksi 100 metrillä seitsemänneksi ajalla 11,02 http://www.iaaf.org/results/iaaf-world-championships-in-athletics/2015/15th- iaaf-world-championships-4875/women/100-metres/final/result> juostuaan aiemmin välierässä tuolloisen ennätyksensä 10,96.http://www.iaaf.org/results/iaaf- world-championships-in-athletics/2015/15th-iaaf-world- championships-4875/women/100-metres/final/result Lontoon MM-kilpailuissa 2017 hän karsiutui 100 metrin välierissä ja juoksi toisen osuuden Jamaikan pronssijoukkueessa 4 × 100 metrin viestissä. Dohan MM-kilpailuissa 2019 hän juoksi alkuerissä Jamaikan pikaviestijoukkueessa, joka toisella kokoonpanolla voitti loppukilpailussa kultaa. Vuonna 2021 järjestetyissä Tokion olympialaisissa hän juoksi alkuerissä Jamaikan 4 × 100 metrin viestijoukkueessa, joka loppukilpailussa voitti toisella kokoonpanolla kultaa. Budapestin MM-kilpailuissa 2023 hän karsiutui 100 metrin välierissä ja juoksi avausosuuden hopeaa saaneessa Jamaikan 4 × 100 metrin viestijoukkueessa. Morrison juoksi IAAF World Relays -kilpailuissa 2015 alkuerissä Jamaikan 4 × 100 metrin viestijoukkueessa, joka loppukilpailussa voitti toisella kokoonpanolla kultaa. Vuosina 2017 ja 2019 hän juoksi vastaavien kilpailujen finaalissa Jamaikan hopeajoukkueessa 4 × 100 metrin viestissä. Hän sai pikaviestissä hopeaa alle 20-vuotiaiden Pan-Amerikan-mestaruuskilpailuissa 2011. Hän sijoittui 100 metrillä kuudenneksi Pan-Amerikan kisoissa 2019. Morrison saavutti Gold Coastin Kansainyhteisön kisoissa 2018 hopeaa pikaviestissä ja sijoittui 100 metrillä viidenneksi. Morrison juoksi 100 metrin ennätyksensä 10,87 Miamissa huhtikuussa 2021. 200 metrillä hänen ennätyksensä on 22,74 (Kingston, 2021). == Lähteet ja huomautukset == * === Viitteet === Luokka:Jamaikalaiset pikajuoksijat Luokka:Jamaikalaiset olympiavoittajat Luokka:Vuonna 1992 syntyneet Luokka:Elävät henkilöt
Sandi Morris

Sandi Morris (s. 8. heinäkuuta 1992) on yhdysvaltalainen seiväshyppääjä. Pekingin MM-kilpailuissa 2015 Morris sijoittui seiväshypyssä jaetulle neljännelle sijalle tuloksella 470 cm. Hän saavutti hopeaa sisäratojen MM- kilpailuissa Portlandissa 2016 tuloksella 485 cm. Rio de Janeiron olympialaisissa Morris saavutti hopeaa tuloksella 485 cm. Lontoon MM- kilpailuissa 2017 hän sai hopeaa tuloksella 475. Hän voitti sisäratojen maailmanmestaruuden Birminghamissa 2018 tuloksella 495. Dohan MM-kilpailuissa 2019 hän sai hopeaa tuloksella 490. Vuonna 2021 käydyissä Tokion olympialaisissa hän karsiutui loppukilpailusta. Belgradin MM-hallikilpailuissa 2022 hän voitti kultaa tuloksella 480 cm. Eugenen MM-kilpailuissa 2022 hän saavutti hopeaa tuloksella 485 cm. Morris voitti Yhdysvaltojen-mestaruuden ulkoradoilla 2017, 2018, 2019 ja 2022 sekä sisäradoilla 2016, 2017, 2020 ja 2022 sekä NCAA:n sisäratamestaruuden 2015. Morris hyppäsi Brysselin timanttiliigan osakilpailussa vuonna 2016 ulkoratojen ennätyksensä 500 cm. Hän oli kolmas nainen, joka ylitti seiväshypyssä viiden metrin rajan. Häntä ennen viisi metriä olivat ylittäneet ulkoradoilla Jelena Isinbajeva ja sisäradoilla Jennifer Suhr. Sisäradoilla Morrisin ennätys on 495 cm (2016). == Katso myös == *Luettelo viisi metriä ylittäneistä naisseiväshyppääjistä == Lähteet == == Aiheesta muualla == Luokka:Yhdysvaltalaiset seiväshyppääjät Luokka:Yhdysvaltalaiset olympiamitalistit Luokka:Vuonna 1992 syntyneet Luokka:Elävät henkilöt
Lomustiini

Lomustiini (C9H16N3ClO2) on nitrosoureajohdannaisiin kuuluva orgaaninen yhdiste. Yhdistettä käytetään lääketieteessä ja eläinlääketieteessä solunsalpaajana syöpien hoitoon. == Ominaisuudet ja käyttö == Huoneenlämpötilassa lomustiini on keltaista kiteistä ainetta. Yhdiste liukenee hyvin huonosti veteen ja paremmin orgaanisiin liuottimiin kuten etanoliin, asetoniin ja kloroformiin. Lomustiini kykenee rasvaliukoisena aineena läpäisemään veri-aivoesteen. Yhdistettä käytetään eräiden aivosyöpien, etäpesäkkeitä tekevän melanooman, rintasyövän, Hodgkinin lymfooman, myelooman, keuhkosyövän, munasarjasyövän ja haimasyövän hoitoon. Eläinlääketieteessä sitä käytetään aivokasvaimien ja ruuansulatuselimistön kasvainten hoitoon. Lomustiini kuuluu vaikutusmekanismiltaan alkyloiviin yhdisteisiin. Se alkyloi DNA:ta ja RNA:ta sekä ristisilloittaa niitä. Se estää myös eräiden solutoimintojen kannalta tärkeiden entsyymien toimintaa liittämällä niihin formyyliryhmän. Näiden vaikutusten vuoksi syöpäsolujen lisääntyminen estyy ja syöpäsolut kuolevat. Lomustiini poikkeaa muista nitrosoureoihin kuuluvista solunsalpaajista siten, että sitä annostellaan suun kautta. Usein lääkeainetta käytetään yhdistelmähoitona prokarbatsiinin ja vinkristiinin kanssa. Hoitojakso lomustiinilla kestää noin 4-6 viikkoa. Lisäksi käytetään leikkausta ja sädehoitoa. ==Haittavaikutukset== Merkittävin lomustiinin haittavaikutus on sen luuydintoksisuudesta aiheutuva luuydinsuppressio, neutropenia. trombosytopenia, leukopenia ja anemia. Muita haittavaikutuksia voivat olla huonovointisuus, väsymys, keuhkofibroosi ja maksatoksisuus. Maksatoksisuus on harvinaista ja yleensä ei aiheuta ongelmia hoidon päätyttyä. ==Valmistus== Lomustiinia voidaan syntetisoida 2-kloorietyyli-isosyanaatin ja sykloheksyyliamiinin välisellä reaktiolla. Muodostuva ureajohdannainen reagoi dityppitrioksidin kanssa muodostaen lomustiinia.Axel Kleemann: Antineoplastic Agents, 1. Nonhormonal, Ullmann's Encyclopedia of Industrial Chemistry, John Wiley & Sons, New York, 2010. Viitattu 27.8.2015 Toinen valmistustapa on sykloheksyyli-isosyanaatin reaktio etanoliamiinin kanssa ja muodostuva ureajohdannainen reagoi tionyylikloridin kanssa, jolloin hydroksyyliryhmä korvautuu klooriatomilla. Viimeisessä vaiheessa muodostuu lomustiinia, kun natriumnitriitti reagoi muurahaishappoliuoksessa edellisessä vaiheessa muodostuneen yhdisteen kanssa. == Lähteet == Luokka:Solunsalpaajat
Charles Silmon

Charles Silmon (4. heinäkuuta 1991 Waco) on yhdysvaltalainen pikajuoksija. Hän voitti hopeaa Moskovan MM-kilpailuissa Yhdysvaltain joukkueessa 4×100 m viestissä. Alle 20-vuotiaiden MM-kilpailuissa 2010 Silmon oli toisena 100 metrin juoksussa Dexter Leen jälkeen. 4×100 m viestijoukkueessa Silmon voitti samoissa kilpailuissa kultaa. ==Ennätykset== Matka Aika Paikka Päivämäärä Ulkoradat 100 m 9,98 s Des Moines 21. kesäkuuta 2013 200 m 20,23 Austin 25. kesäkuuta 2013 Sisäradat 60 m 6,60 s Fayetteville 8. maaliskuuta 2013 200 m 21,04 s Albuquerque 25. helmikuuta 2012 ==Lähteet== Luokka:Yhdysvaltalaiset pikajuoksijat Luokka:Vuonna 1991 syntyneet Luokka:Elävät henkilöt